Жамбын Дашдондог

Жамбын Дашдондог  Монгол Улсын төрийн шагналт, Соёлын гавьяат зүтгэлтэн, хүүхдийн зохиолч.

 Намтар 
Жамбын Дашдондог нь Булган аймгийн Бүрэгхангай сумын нутаг Шувуутын голд 1941 онд төржээ. 
 Булган аймгийн 10 жилийн дунд сургуульд 1948-1958 онд,
 Монгол Улсын Их Сургуульд 1958-1963 онд суралцаж төгссөн монгол хэл, уран зохиолын багш мэргэжилтэй.
 Булган аймгийн Хувьсгалт залуучуудын эвлэлийн хорооны хоёрдугаар нарийн бичгийн дарга,
 “Залуу үе” сэтгүүлийн нарийн бичгийн дарга,
 “Залуучуудын үнэн” сонины ерөнхий эрхлэгч,
 “Пионерийн үнэн” сонины ерөнхий эрхлэгч,
 Монголын зохиолчдын эвлэлийн хорооны Хүүхдийн зохиолын зөвлөлийн тэргүүн,
 Хүүхдийн кино студийн редактор,
 Монголын радиогийн редактор,
 “Би Би Би” сонины эрхлэгч,
 Монголын хүүхдийн соёлын сангийн тэргүүнээр ажиллаж байсан.

 Уран бүтээл 
17 настай дунд сургуулийн сурагч байхдаа “Аргатай хүү” номоо улсын хэвлэлээр анх хэвлүүлснээс хойш хүүхдийн уран зохиолын олон шилдэг бүтээл туурвиж, 100 гаруй ном хэвлүүлжээ. Тэрээр “Аав Ээж Би”, “Морьтой үлгэр”, “Чулуун домог”, “Өргөө", “Аранзал зээрд”, "Гурван марал” зэрэг бүтээлээрээ хүүхдийн яруу найргийн шинэ хэлбэрийг буй болгосон. 33 ном нь хилийн чанадад хэвлэгдсэн байна.

 Дуу 
 Таван зүс
 Арав гэж юу вэ?
 Өрөөнд тагтаа орж ирлээ
 Маргааш түргэн болоосой
 Шинэ зуун айсуй
 Хүүхэд бол цэцэг
 Шинэ өглөө
 Сайн байна уу
 Түүдэг гал
 Тавтай нойрсоорой
 Баяртай

Ангилал:Монголын зохиолч
Ангилал:Монголын хүүхдийн зохиолч
Ангилал:Монголын сэтгүүлч
Ангилал:Хянан тохиолдуулагч
Ангилал:Монгол Улсын Төрийн шагналтан
Ангилал:Монгол улсын соёлын гавьяат зүтгэлтэн
Ангилал:Монгол Улсын Их Сургуулийн төгсөгч
Ангилал:Бүрэгхангайн хүн
Ангилал:Монголчууд
Ангилал:1941 онд төрсөн
Ангилал:2017 онд өнгөрсөн